La societat ha evolucionat i en els darrers anys hi ha un increment en la demanda de la mediació per resoldre conflictes per part dels ciutadans.
Les universitats i centres formadors són conscients de la necessitat de donar una formació de qualitat que capaciti els professionals de la mediació en les competències que han de menester.
Aquesta formació específica en l'àmbit de dret privat és homologada pel Centre de Mediació de Dret Privat de Catalunya a petició dels centres formatius.
Les universitats, els col·legis professionals i altres corporacions de dret públic que imparteixen aquesta disciplina poden sol·licitar-ne la homologació.
Aquests centres han de complir els requisits establerts en el Decret 135/2012, de 23 d'octubre, pel qual s'aprova el Reglament de la Llei 15/2009, de 22 de juliol, de mediació en l'àmbit del dret privat, i en l'Ordre JUS/428/2012, de 18 de desembre.
Els col·legis professionals, els centres docents universitaris o altres corporacions de dret públic que compleixin els requisits establerts en el Decret 135/2012, de 23 d'octubre, pel qual s'aprova el Reglament de la Llei 15/2009, de 22 de juliol, de mediació en l'àmbit del dret privat, i en l'Ordre JUS/428/2012, de 18 de desembre.
Aquest servei està subjecte a la taxa que s'especifica a la sol·licitud, el pagament de la qual s'ha de justificar en el moment de la presentació de la sol·licitud.
D'acord amb l' Ordre JU/428/2012, de 18 de desembre, per la qual es regulen els continguts bàsics i el procediment d'homologació de la formació específica en matèria de mediació en l'àmbit del dret privat, cal presentar la sol·licitud d'homologació d'un curs de formació específica en matèria de mediació en l'àmbit del dret privat, juntament amb la següent documentació:
- El resguard del pagament de l'import de la taxa fixada per l'Administració.
- La memòria del curs que ha d'incloure les dades següents:
a) Programa del curs on se n'especifiquin els objectius, el contingut de les matèries i la seva durada.
b) Ressenya de la metodologia amb concreció del Programa de pràctiques.
c) Descripció dels sistemes d'avaluació emprats per valorar la capacitació dels alumnes.
d) Relació del personal docent, amb l'expressió de les dades personals i professionals.
d) Indicació de la pàgina web on s'informa del curs i s'especifica els requisits que exigeix la normativa per a la inscripció als registres de persones mediadores del Centre de Mediació de Dret Privat de Catalunya.
c) Calendari i horari del curs, i localització de les aules on s'impartirà.
La sol·licitud, adreçada a la persona titular de la direcció del Centre, i la documentació requerida, s'han de presentar a qualsevol dels registres següents:
- Centre de Mediació de Dret Privat de Catalunya
- Serveis centrals del Departament de Justícia
- Servei Territorial de Terres de l'Ebre
També es pot utilitzar qualsevol mitjà que autoritza l'article 25 de la Llei 26/2010, de 3 d'agost, de règim jurídic i de procediment de les administracions públiques de Catalunya.
En el cas que es compleixin els requisits legals:
- Ofici de notificació de la resolució d'homologació o renovació, si és el cas.
- Resolució signada per la persona titular de la direcció del Centre de Mediació.
- S'informarà de la possibilitat de recórrer contra la resolució.
En el cas que no es compleixin els requisits legals:
- Ofici de notificació de les esmenes que s'han de fer a la documentació presentada.
- S'informarà de la possibilitat de presentar un recurs.
Centre de Mediació de Catalunya
En la prestació d'aquest servei el Departament de Justícia, a través del Centre de Mediació de Dret Privat de Catalunya, es compromet a:
- Respondre a les consultes formulades per escrit o per correu electrònic en un període màxim de 15 dies hàbils.
- Resoldre la sol·licitud en un termini màxim de 2 mesos a comptar des de l'endemà de la presentació de la sol·licitud.
- Donar accés electrònic gratuït a la normativa que regula de forma directa la prestació d'aquest servei.
- Llei 15/2009, de 22 de juliol, de mediació en l'àmbit del dret privat
- Decret 135/2012, de 23 d'octubre, pel qual s'aprova el Reglament de la Llei 15/2009, de 22 de juliol, de mediació en l'àmbit de dret privat
- Ordre JUS/428/2012, de 18 de desembre, per la qual es regulen els continguts bàsics i el procediment d'homologació de la formació específica en matèria de mediació en l'àmbit del dret privat
- Llei 26/2010, de 3 d'agost, de règim jurídic i de procediment de les administracions públiques de Catalunya
- Llei 39/2015, d'1 d'octubre, del procediment administratiu comú de les administracions públiques
- Llei 12/2004, de 27 de desembre, de mesures financeres
- Sol·licitud d'homologació de formació específica en matèria de mediació civil i/o familiar i sol·licitud de renovació d'homologació de formació específica en matèria de mediació civil i/o familiar (tràmit)